CELEX: 31992R2908
Language: el
Date: 1992-10-06 00:00:00
Title: Κανονισμός (ΕΟΚ) αριθ. 2908/92 της Επιτροπής της 6ης Οκτωβρίου 1992 για την τροποποίηση του κανονισμού (ΕΟΚ) αριθ. 2178/92 περί καθορισμού, για τον καπνό της συγκομιδής 1991, της πραγματικής παραγωγής καθώς και των τιμών και πριμοδοτήσεων που πληρώνονται κατ' εφαρμογήν του καθεστώτος των μέγιστων εγγυημένων ποσοτήτων

Avis juridique important

|

31992R2908

Κανονισμός (ΕΟΚ) αριθ. 2908/92 της Επιτροπής της 6ης Οκτωβρίου 1992 για την τροποποίηση του κανονισμού (ΕΟΚ) αριθ. 2178/92 περί καθορισμού, για τον καπνό της συγκομιδής 1991, της πραγματικής παραγωγής καθώς και των τιμών και πριμοδοτήσεων που πληρώνονται κατ' εφαρμογήν του καθεστώτος των μέγιστων εγγυημένων ποσοτήτων  

Επίσημη Εφημερίδα αριθ. L 291 της 07/10/1992 σ. 0007 - 0008

ΚΑΝΟΝΙΣΜΟΣ (ΕΟΚ) αριθ. 2908/92 ΤΗΣ ΕΠΙΤΡΟΠΗΣ  της 6ης Οκτωβρίου 1992  για την τροποποίηση του κανονισμού (ΕΟΚ) αριθ. 2178/92 περί καθορισμού, για τον καπνό της συγκομιδής 1991, της πραγματικής παραγωγής καθώς και των τιμών και πριμοδοτήσεων που  πληρώνονται κατ' εφαρμογή του καθεστώτος των μεγίστων εγγυημένων ποσοτήτωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως της αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 860/92 (2), και ιδίως το άρθρο 4 παράγραφος 5,  τον κανονισμό (ΕΟΚ) αριθ. 2824/88 της Επιτροπής της 13ης Σεπτεμβρίου 1988 περί προβλέψεως ορισμένων λεπτομερειών εφαρμογής του καθεστώτος των μεγίστων εγγυημένων ποσοτήτων στον τομέα του καπνού και περί τροποποιήσεως των κανονισμών (ΕΟΚ) αριθ. 1076/78  και (ΕΟΚ) αριθ. 1726/70 (3), όπως τροποποιήθηκε τελευταία από τον κανονισμό (ΕΟΚ) αριθ. 2907/92 (4), και ιδίως τα άρθρα 1 και 2 παράγραφος 4,  Εκτιμώντας:  ότι στον κανονισμό (ΕΟΚ) αριθ. 2178/92 της Επιτροπής της 30ής Ιουλίου 1992 περί καθορισμού, για τον καπνό της συγκομιδής 1991, της πραγματικής παραγωγής καθώς και των τιμών και πριμοδοτήσεων που πληρώνονται κατ' εφαρμογή του καθεστώτος των μεγίστων  εγγυημένων ποσοτήτων (5), διαπιστώθηκαν ορισμένα σφάλματα τα οποία θα πρέπει να διορθωθούν-  ότι η επίπτωση της υπέρβασης της μεγίστης εγγυημένης ποσότητας που αφορά την ποικιλία αριθ. 30, Round Scafati, απορρέει από το άρθρο 4 παράγραφος 5 τρίτο εδάφιο του κανονισμού (ΕΟΚ) αριθ. 727/70 και ήταν γνωστή σε όλους τους εμπορευομένους που είχαν  ειδοποιηθεί- ότι συνεπώς η διόρθωση μπορεί να εφαρμοσθεί από την ημερομηνία ενάρξεως ισχύος του κανονισμού (ΕΟΚ) αριθ. 2178/92-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το παράρτημα Ι του κανονισμού (ΕΟΚ) αριθ. 2178/92 αντικαθίσταται από το παράρτημα Ι του παρόντος κανονισμού.  2. Οι τιμές και οι πριμοδοτήσεις που εμφαίνονται στο παράρτημα ΙΙ του κανονισμού (ΕΟΚ) αριθ. 2178/92 για την ποικιλία αριθ. 30 Round Scafati, αντικαθίστανται από τις ακόλουθες τιμές και πριμοδοτήσεις:  Τιμή στόχου: 6,759  Τιμή παρέμβασης: 5,440  Ποσό της πριμοδότησης: 4,364  Παράγωγη τιμή παρέμβασης: 10,218.  Άρθρο 2  Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 3 Αυγούστου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 94 της 28. 4. 1970, σ. 1. (2) ΕΕ αριθ. L 91 της 7. 4. 1992, σ. 1. (3) ΕΕ αριθ. L 254 της 14. 9. 1988, σ. 9. (4) Βλέπε σελίδα 6 της παρούσας Επίσημης Εφημερίδας. (5) ΕΕ αριθ. L 217 της 30. 7. 1992, σ. 75.    ΠΑΡΑΡΤΗΜΑ  "ΠΑΡΑΡΤΗΜΑ Ι  Μέγιστες εγγυημένες ποσότητες ανά ποικιλία και ομάδα ποικιλιών, πραγματική παραγωγή και υπέρβαση των μέγιστων εγγυημένων ποσοτήτων για τον καπνό της συγκομιδής 1991  (καπνός σε φύλλα)   /* ΠΙΝΑΚΕΣ: δείτε Ε.Ε. */